**Ministru kabineta noteikumu projekta „Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts izstrādājams atbilstoši Likuma par budžeta un finanšu vadību 16.2. panta ceturtās daļas deleģējumam. |
| 2. | Pašreizējā situācija un problēmas | Saeimā 2011.gada 15.decembrī ir pieņemts Likums „Grozījumi Likumā par budžetu un finanšu vadību”, kas stājās spēkā 2012.gada 1.janvārī. Likumā par budžetu un finanšu vadību tiek paredzēts vidēja termiņa budžeta ietvara likums, ko apstiprina katru gadu nākamo triju gadu periodam. Līdz šim kā vidēja termiņa budžeta plānošanas dokuments Likumā par budžetu un finanšu vadību bija noteikts Vidēja termiņa makroekonomiskās attīstības un fiskālās politikas ietvars, kas tika apstiprināts Ministru kabinetā. Likums par budžetu un finanšu vadību paredz, ka vidēja termiņa budžeta ietvara likumā tiks noteikta virkne budžeta finanšu rādītāju, tostarp maksimālais pieļaujamais valsts budžeta izdevumu kopapjoms un maksimālais pieļaujamais valsts budžeta izdevumu kopējais apjoms katrai ministrijai un citai centrālai valsts iestādei (turpmāk – ministrijai). Turklāt būtiski tiek mainīta kārtība vidēja termiņa budžeta plānošanā: kopējais izdevumu apjoms ministrijām pirmajam un otrajam vidēja termiņa budžeta ietvara likuma perioda gadam tiks noteikts par pamatu izmantojot iepriekšējā vidēja termiņa budžeta ietvara likuma perioda otrā un trešā gada apstiprinātos budžeta rādītājus. Iepriekš ministrijām pieļaujamais kopējais izdevumu apjoms bija mainīgs katru gadu (aktualizējot makroekonomiskās attīstības un fiskālās politikas ietvaru vidējam termiņam) un budžeta bāzes izdevumu daļa tika aprēķināta par sākotnējo pamatu izmantojot iepriekšējā gadā Saeimā apstiprināto gadskārtējā valsts budžeta likumu.  Līdz ar to, šobrīd ir problēma, ka nav normatīvo aktu regulējuma, kas noteiktu kārtību, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai vidējam termiņam, atbilstoši iepriekš minētajai jaunajai kārtībai vidēja termiņa budžeta plānošanā. Likuma par budžetu un finanšu vadību grozījumu rezultātā tika mainīta 16.2 panta trešā daļa, uz kuras pamata bija izdoti šī brīža procesus regulējošie Ministru kabineta 2007.gada 20.marta noteikumi Nr.198 „Noteikumi par maksimāli pieļaujamā valsts budžeta izdevumu kopapjoma un maksimāli pieļaujamā valsts budžeta izdevumu kopējā apjoma katrai ministrijai un citām centrālajām valsts iestādēm noteikšanas metodiku vidējam termiņam” (turpmāk – MK noteikumi Nr.198).  |
| 3. | Saistītie politikas ietekmes novērtējumi un pētījumi |  Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts „Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” (turpmāk – noteikumu projekts) izstrādāts, lai noteiktu kārtību, kādā nosaka pamatbudžeta un speciālā budžeta bāzi un attīstības daļu vidējam termiņam ministrijām, kas kopā veido maksimāli pieļaujamo izdevumu kopapjomu. Noteikumu projektā ir ietverti aprēķinu algoritmi, informācijas apmaiņas procesi un termiņi, ministriju pienākumi un veicamās darbības. Noteikumu projektā ir daļēji pārņemtas normas no MK noteikumiem Nr.198, kā arī tiek iekļautas jaunas normas, atbilstoši jaunākam regulējumam attiecībā uz vidējā termiņa budžeta plānošanu.Noteikumu projekts paredz, ka maksimāli pieļaujamo izdevumu kopapjomu Finanšu ministrija aprēķina, pamatojoties uz vidēja termiņa budžeta ietvara likumu, makroekonomiskās attīstības prognozēm, kā arī ievērojot valstī noteiktos fiskālos nosacījumus, ja tādi tiek pieņemti normatīvajos aktos vidēja termiņa budžeta plānošanas vai fiskālās disciplīnas jomā.Noteikumu projekts paredz, ka ministriju maksimāli pieļaujamo izdevumu aprēķinos gads n+3 tiek rēķināts no jauna, pamatojoties uz aktuālajiem n+2 gada datiem. Savukārt gadiem n+1 un n+2 aprēķinos par pamatu izmanto vidēja termiņa budžeta ietvara likumā otrajam un trešajam tā darbības gadam apstiprināto maksimāli pieļaujamo izdevumu apjomu ministrijai, ko precizē tikai noteiktos gadījumos, kas pamatā ir saistīti ar papildu izdevumiem, kas tiek segti ar plānotiem papildu ieņēmumiem, kā arī papildu izdevumiem, kuru apjomu izmaiņas Latvija nevar ietekmēt (piemēram, Eiropas Savienības pašu resursi, procentu izdevumi). Ievērojot Likumā par budžetu un finanšu vadību 19.pantā un Saeimas kārtības ruļļa 1831.pantā noteikto Saeimas finansiālo patstāvību un budžeta pieprasījumu negrozīšanu līdz valsts budžeta likuma projekta iesniegšanai Saeimā, noteikumu projekts paredz, ka maksimāli pieļaujamo izdevumu apjomu Saeimai sadalījumā pa n+1, n+2, n+3 gadiem norāda Saeimas noteiktajā apjomā. Noteikumu projekts paredz, ka pēc ministriju bāzes izdevumu aprēķināšanas atbilstoši pieļaujamām izmaiņām, tiks vērtēts, vai visu ministriju kopējie bāzes izdevumi nodrošinās valstī noteikto fiskālo nosacījumu sasniegšanu. Atbilstoši rezultātam tiks veikti vai nu optimizācijas pasākumi (atsevišķs Ministru kabineta lēmums), vai arī, ja optimizācijas pasākumi nebūs nepieciešami, varēs izskatīt jautājumu par jaunajām politikas iniciatīvām, tai skaitā papildu līdzekļu novirzīšanu tādām jaunās politikas iniciatīvām kā administratīvās kapacitātes stiprināšanas pasākumi. Likuma par budžetu un finanšu vadību 16.1 panta trešā daļa nosaka, ka ministrijas un citas centrālās valsts iestādes sagatavo jaunās politikas iniciatīvas, pamatojoties uz nacionālajā attīstības plānā un valsts aizsardzības koncepcijā noteiktajām prioritātēm un mērķiem. Ievērot minēto, noteikumu projekta V nodaļā „Valsts pamatbudžeta un valsts speciālā budžeta attīstības daļas noteikšana” ietverta prasība vērtēt jauno politikas iniciatīvu atbilstību nacionālajam attīstības plānam vai valsts aizsardzības koncepcijai, kā arī citiem būtiskiem kritērijiem, taču kā prioritārais kritērijs ar vislielāko punktu skaitu (6.punkti) noteikts kritērijs „*atbilstība nacionālajam attīstības plānam vai valsts aizsardzības koncepcijai*”. Noteikumu projekts paredz, ka Pārresoru koordinācijas centrs un Finanšu ministrija veic izvērtējumu par to, vai konkrētā sagatavotā jaunās politikas iniciatīva tiešām atbilst nacionālajam attīstības plānam vai valsts aizsardzības koncepcijai, jo jauno politikas iniciatīvu pieteikumu iesniedzējiem var būt atšķirīgs viedoklis. Ministru kabinets lemj par jauno politikas iniciatīvu atbalstīšanu, pamatojoties uz Pārresoru koordinācijas centra un Finanšu ministrijas veikto izvērtējumu. Tādā veidā tiek ievērots Likumā par budžetu un finanšu vadību noteiktais. Savukārt attiecībā uz administratīvās kapacitātes stiprināšanas pasākumiem (piemēram nepieciešama jauna tehnikas iegāde, jo iepriekšējā nolietota), nav praktiski iespējams vērtēt to atbilstību attīstības plānošanas dokumentiem vai normatīvajiem aktiem, kā arī tiem netiek noteikti darbības rezultāti un to rezultatīvie rādītāji, līdz ar to priekšlikumi par administratīvās kapacitātes stiprināšanas pasākumu atbalstīšanu no Finanšu ministrijas puses var tikt izteikti, pamatojoties uz faktiskās situācijas izvērtējumu un līdzvērtīgiem līdzekļu piešķīrumiem ministrijām iepriekšējos saimnieciskajos gados.Finanšu ministrija iegūst maksimāli pieļaujamo izdevumu apjomu katrai ministrijai, ņemot par pamatu Ministru kabineta apstiprinātos bāzes izdevumus un pieskaitot tiem Ministru kabineta atbalstīto finansējumu jaunajām politikas iniciatīvām konkrētajai ministrijai.  |
| 5. | Projekta izstrādē iesaistītās institūcijas | Finanšu ministrija |
| 6. | Iemesli, kādēļ netika nodrošināta sabiedrības līdzdalība | Noteikumu projekts neskar sabiedrību vai atsevišķas tās grupas. |
| 7. | Cita informācija |  Nav. |

|  |  |  |
| --- | --- | --- |
|  |  | **IV. Tiesību akta projekta ietekme uz****spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar |
| 2. | Citainformācija | Noteikumu projektā noteiktā kārtība būs jāievēro, gatavojot vidēja termiņa budžeta ietvara likumprojektu 2014.-2016.gadam un visus turpmākos vidēja termiņa budžeta ietvara likumprojektus. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  | Projekta izpildē iesaistītās institūcijas | Noteikumu projektu izmantos ministrijas un citas centrālās valsts iestādes.  |
|  | Projekta izpildes ietekme uz pārvaldes funkcijām |  Esošo institūciju funkcijas nepaplašinās. Jau šobrīd ministrijas darbojas saskaņā ar MK noteikumiem Nr.198, bet turpmāk darbosies atbilstoši noteikumu projektā noteiktajām prasībām. Savukārt noteikumu projektā aprakstītās Pārresoru koordinācijas centra veicamās darbības izriet no Ministru kabineta 2011.gada 19.oktobra noteikumiem „Pārresoru koordinācijas centra nolikums”  |
|  | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
|  | Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar |
|  | Projekta izpildes ietekme uz pārvaldes institucionālo struktūru.Esošu institūciju reorganizācija |  Projekts šo jomu neskar |
|  |  Cita informācija |  Nav |

Anotācijas II, III, V un VI sadaļa – Projekts šīs jomas neskar.

Finanšu ministrs A.Vilks

27.11.2012. 10:30

1194

Raivis Čablis,

Finanšu ministrijas

Finanšu vadības un metodoloģijas departamenta

Budžeta metodoloģijas nodaļas vecākais eksperts

raivis.cablis@fm.gov.lv;

Tālr.: 67095498; fakss:67095541